
                REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                 OPĆINA HLEBINE
                OPĆINSKO VIJEĆE 

KLASA: 024-02/24-01/08
URBROJ: 2137-7-24-2
Hlebine, 16. prosinca 2024.
Z A P I S N I K

	sa 30. sjednice Općinskog vijeća Općine Hlebine,  održane dana 16. prosinca 2024. godine u zgradi Općine Hlebine, Trg Ivana Generalića 1, s početkom u 17:00 sati.
	Sjednica je sazvana sazivom KLASA: 024-02/24-01/08, URBROJ: 2137-7-24-1, od  9. prosinca 2024. godine.
	Sjednicu Općinskog vijeća Općine Hlebine otvara predsjednik Općinskog vijeća Općine Hlebine. Pozdravlja sve prisutne. 
	Nakon izvršene prozivke, konstatira da sjednici  prisustvuje 7 članova  Općinskog vijeća.

PRISUTNI:							     ODSUTNI:    

1. Andjelko Belec, 						1 Sanja Sivac – ispričana,
2. Milivoj Belec, 							2. Tihomir Želimorski – ispričan,
3. Ivan Štrfiček, 
4. Vesna Habota, 						
5. Radmila Kolarek, 
6. Valentino Štefanek ,
7. Marija Zlatar, 

OSTALI PRISUTNI: 
1. Božica Trnski – općinska načelnica, 
2. Vladimir Tončić – pročelnik, 
3. Marija Lazar – računovodstveni referent,
4. Đurđica Kovaček - zapisničar. 

	Predsjednik: Pozdravljam sve prisutne članove Općinskog vijeća, općinsku načelnicu, pročelnika i službenice. 
	Dajem na glasovanje zapisnik sa 29. sjednice. Da li ima nadopuna?  Ako nema molim da podizanjem ruke prihvatimo zapisnik sa 29. sjednice. Tko je za prihvaćanje zapisnika?

Utvrđujem da je Zapisnik sa 29. sjednice prihvaćen jednoglasno sa 7 glasova „za“ (7 nazočnih). 

U materijalima za sjednicu primili se prijedlog Dnevnog reda za 30. sjednicu. Da li ima nadopune Dnevnog reda. Obzirom da nema dajem Dnevni red na usvajanje. Tko je za, protiv, suzdržan. 

(nakon glasovanja) 

Utvrđujem da je dnevni red prihvaćen jednoglasno i glasi: 

D n e v n i    r e d :   

1. Izmjene i dopune Proračuna Općine Hlebine za 2024. godinu i projekcije za 2025. i 2026. godinu, 
1. IZMJENE PROGRAMA I PLANA
· Program o izmjeni Programa javnih potreba u predškolskom odgoju na području Općine Hlebine u 2024. godini, 
· Program o izmjeni Programa javnih potreba u osnovnom i srednjem školstvu na području Općine Hlebine u 2024. godini, 
· Program o izmjeni Programa javnih potreba u protupožarnoj i civilnoj zaštiti na području Općine Hlebine u 2024. godini,
· Plan o izmjeni Plana javnih potreba u socijalnoj skrbi na području Općine Hlebine u 2024. godini, 
· Program o izmjenama Programa održavanja komunalne infrastrukture na području Općine Hlebine u 2024. godini, 
· Program o izmjenama Programa građenja komunalne infrastrukture na području Općine Hlebine  u 2024. godini, 
3. Program o namjenskom korištenju sredstava naknade za koncesiju za eksploataciju mineralnih sirovina na području Općine Hlebine za 2024. godinu,
4. Proračun Općine Hlebine za 2025. godinu i projekcije za 2026. i 2027. godinu, 
5. Odluka o izvršavanju Proračuna Općine Hlebine za 2025. godinu, 
6. PROGRAMI I PLAN
· Program javnih potreba u kulturi na području Općine Hlebine u 2025. godini,
· Program utroška sredstava spomeničke rente na području Općine Hlebine u 2025. godini,
· Program javnih potreba u sportu na području Općine Hlebine u u 2025. godini,
· Program javnih potreba u predškolskom odgoju na području Općine Hlebine  u 2025. godini,
· Plan javnih potreba u socijalnoj skrbi na području Općine Hlebine u 2025. godini,
· Program javnih potreba u osnovnom i srednjem školstvu na području Općine Hlebine u 2025. godini, 
· Program javnih potreba u protupožarnoj i civilnoj zaštiti na području Općine Hlebine u 2025. godini,
· Program održavanja komunalne infrastrukture na području Općine  Hlebine u 2025. godini,
· Program građenja komunalne infrastrukture na području Općine Hlebine u 2025. godini,
· Program o namjenskom korištenju sredstava naknade za zadržavanje nezakonito izgrađenih zgrada u prostoru za 2025. godinu,
· Program utroška sredstava šumskog doprinosa na području Općine Hlebine u 2025. godini,
· Program o namjenskom korištenju sredstava naknade za promjenu namjene poljoprivrednog zemljišta u 2025. godini, 
· Program utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2025. godini na području Općine Hlebine,
· [bookmark: _Hlk185231369]Program o namjenskom korištenju sredstava naknade za koncesiju za eksploataciju mineralnih sirovina na području Općine Hlebine za 2025. godinu
7. Odluka o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine za 2025. godinu, 
8. Analiza stanja sustava Civilne zaštite na području Općine Hlebine u 2024. godini, 
9. Plan razvoja sustava Civilne  zaštite na području Općine Hlebine za 2025. godini, 
[bookmark: _Hlk190165035]10. Donošenje Odluke o prihvaćanju ponude za prodaju nekretnina u vlasništvu Općine Hlebine, 
11. Razno.

TOČKA 1.

IZMJENE I DOPUNE PRORAČUNA OPĆINE HLEBINE ZA 2024. GODINU I PROJEKCIJE ZA 2025. I 2026. GODINU

Predsjednik: Molim  gosp. Kovaček da u ime predlagatelja obrazloži donošenje  izmjena i dopuna Proračuna Općine Hlebine za 2024. godinu.

	Đurđica Kovaček: U materijalima za sjednicu primili ste Izmjene i dopune Proračuna Općine Hlebine za 2024. godinu. Prihodi proračuna  planirani su u iznosu 1.1887.332,71 eura. Višak prihoda iz protekle godine iznosi 147.667,29 eura.  Na kontu 61 došlo do umanjena prihoda u iznosu 1.717,29 eura. Na kontu 63 do smanjenja prihoda koji se odnosi na pomoć MRRFEU za gradnju kanalizacijskog sustava. Na kontu 64 došlo je do manje promjene u iznosu 1.100,00 eura, koje se odnosi na izvor financiranja za prihod od eksploatacije mineralnih sirovina. Na kontu 65 nema promjene ni odstupanja od osnovnog plana.  Dodan je konto 71 koji se odnosi na prihod od prodaje imovine u iznosu 31.000,00 eura.
Rashodi iznose 1.270.000,00 eura,  a umanjeni su sukladno prihodovnoj strani za financiranje projekta iz Europskih fondova i to je vidljivo na Razdjelu 001. Na Razdjelu  002 došlo je do umanjenja sredstva u 3.300,00 eura, na Razdjelu 003 došlo je do smanjenja u visini 10.375,00 eura. Na razdjelu 004 došlo je do smanjenja rashoda u iznosu 25.950,00 eura a najveći dio se odnosi na Program građenja komunalne infrastrukture. 
Manjak prihoda u 2024. godini pokriven je viškom sredstava iz 2023. godine. Višak prihoda na kraju proračunskog razdoblja planiran je u iznosu od 65.000,00 eura.

Predsjednik: Otvaram raspravu. Da li ima pitanja ili netko javlja za riječ? Obzirom da ne, dajem prijedlog Izmjena i dopuna Proračuna Općine Hlebine na usvajanje. Tko je za, protiv, suzdržan?

 (nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

Izmjene i dopune Proračuna Općine Hlebine za 2024. godinu i projekcije za 2025. i 2026. godinu

(Izmjene i dopune Proračuna prilažu se Zapisniku i čine njegov sastavni dio). 


TOČKA 2.

IZMJENE I DOPUNE PROGRAMA I PLANA

· PROGRAM O IZMJENI PROGRAMA JAVNIH POTREBA U PREDŠKOLSKOM ODGOJU
NA PODRUČJU OPĆINE HLEBINE U 2024. GODINI,
· PROGRAM O IZMJENI PROGRAMA JAVNIH POTREBA U OSNOVNOM I SREDNJEM ŠKOLSTVU NA PODRUČJU OPĆINE HLEBINE U 2024. GODINI,
· PROGRAM O IZMJENI PROGRAMA JAVNIH POTREBA U PROTUPOŽARNOJ I CIVILNOJ ZAŠTITI NA PODRUČJU OPĆINE HLEBINE U 2024. GODINI,
· PLAN O IZMJENI PLANA JAVNIH POTREBA U SOCIJALNOJ SKRBI
NA PODRUČJU  OPĆINE HLEBINE U 2024. GODINI,
· PROGRAM O IZMJENAMA PROGRAMA ODRŽAVANJA KOMUNALNE INFRASTRUKTURE
NA PODRUČJU OPĆINE HLEBINE U 2024. GODINI,
· PROGRAM O IZMJENAMA I DOPUNAMA PROGRAMA GRAĐENJA KOMUNALNE INFRASTRUKTURE
NA PODRUČJU OPĆINE HLEBINE  U 2024. GODINI,


Predsjednik: Molim gospođu Kovaček da u ime predlagatelja obrazloži izmjene i dopune programa i plana za 2024. godinu. 

Đurđica Kovaček: U materijalima za sjednicu primili ste izmjene i dopune Programa i plana za 2024. godinu. 

	U Programu javnih potreba u predškolskom odgoju na području Općine Hlebine u 2024. u točki III. brojka «137.000,00» zamjenjuje se brojkom „134.325,00“.

	U Programu javnih potreba u osnovnom i srednjem školstvu na području Općine Hlebine u 2024. godini u točki III. brojka „8.700,00“ zamjenjuje se brojkom „7.250,00“.

U Programu javnih potreba u protupožarnoj i civilnoj zaštiti na području Općine Hlebine u 2024. točka III. mijenja se  glasi: „Novčana sredstva predviđena Proračunom Općine Hlebine za 2024. godinu za rad Dobrovoljnog vatrogasnog društva, Vatrogasne zajednice Općina Hlebine i Koprivnički Bregi te Hrvatske gorske službe spašavanja – Stanice Koprivnica iznose 30.550,00 eura te će se utrošiti  za redovnu djelatnost korisnika,  kupnju opreme, registraciju vatrogasnih vozila, održavanje natjecanja, izradu planskih dokumenata iz područja civilne zaštite i zaštite od požara i ostalo prema potrebi, a uplaćivat će se na IBAN-e korisnika putem doznaka te se raspoređuju kako slijedi:

· Dobrovoljnom vatrogasnom društvu Hlebine 		   24.900,00 eura,
· Vatrogasnoj zajednici Općina Hlebine i Koprivnički Bregi 		         100,00 eura,
· Hrvatskoj gorskoj službi spašavanja - Stanica Koprivnica	   	      1.200,00 eura,
· Za izradu planske dokumentacije        		      4.350,00 eura.”

U Planu javnih potreba u socijalnoj skrbi na području Općine Hlebine u 2024. godini  točka IV. mijenja se i glasi: „Za javne potrebe iz točke II. ovog Plana osiguravaju se sredstva u Proračunu Općine Hlebine za 2024. godinu u svoti  15.800,00 eura, a raspoređuju se za:
· jednokratne novčane pomoći osobama u stanju socijalne potrebe i bolesti u svoti  500,00 eura,
· za pomoć u naravi osobama i obiteljima u stanju socijalne potrebe u svoti 3.200,00 eura, 
· donacije invalidima i humanitarnim organizacijama u svoti 8.500,00 eura,
· dodjelu dječjih darova u svoti  2.500,00 eura,
· jednokratne novčane naknade  za novorođeno dijete u svoti 1.100,00 eura.“.

U Programu održavanja komunalne infrastrukture na području Općine Hlebine u 2024. godini mijenjaju se točka I. i točka II. Održavanje javne rasvjete – 11.000,00 eura, Održavanje nerazvrstanih cesta –24.200,00 eura,  Održavanje građevina javne odvodnje oborinskih  voda – 300,00 eura, Održavanje javnih zelenih površina –16.850,00 eura, Održavanje čistoće javnih površina – 2.500,00 eura, Održavanje groblja –9.500,00 eura, te isto tako i izvori financiranja. Izvori financiranja za komunalne djelatnosti su slijedeći:
· sredstva komunalne naknade u iznosu 19.500,00 eura,
· sredstva grobne naknade u iznosu  6.000,00  eura, 
· sredstva vodnog doprinosa 10,00 eura,
· sredstva od zakupa, privremenog korištenja i dugogodišnjeg zakupa poljoprivrednog zemljišta u iznosu 25.000,00 eura,
· opći prihodi proračuna u iznosu 13.840,00 eura.

U Programu građenja komunalne infrastrukture na području Općine Hlebine u 2024. godini u mijenjaju se točke III., IV. i V., a odnose se na javne površine na kojima nije dopušten promet motornih vozila, javne zelene površine, groblja i krematoriju na groblju, građevine i uređaji javne namjene i nerazvrstane ceste, a isto tako i ukupni procijenjeni troškovi sa izvorima financiranja iznose 567.650,00 eura. 	

Predsjednik: Otvaram raspravu. Da li se netko javlja za riječ. Obzirom da ne dajem izmjene i dopune Programa i Plana na usvajanje. Tko je za, protiv, suzdržan?

 (nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

· PROGRAM O IZMJENI PROGRAMA JAVNIH POTREBA U PREDŠKOLSKOM ODGOJU 
NA PODRUČJU OPĆINE HLEBINE U 2024. GODINI,
· PROGRAM O IZMJENI PROGRAMA JAVNIH POTREBA U OSNOVNOM I SREDNJEM ŠKOLSTVU NA PODRUČJU OPĆINE HLEBINE U 2024. GODINI,
· PROGRAM O IZMJENI PROGRAMA JAVNIH POTREBA U PROTUPOŽARNOJ I CIVILNOJ ZAŠTITI NA PODRUČJU OPĆINE HLEBINE U 2024. GODINI,
· PLAN O IZMJENI PLANA JAVNIH POTREBA U SOCIJALNOJ SKRBI 
NA PODRUČJU  OPĆINE HLEBINE U 2024. GODINI,
· PROGRAM O IZMJENAMA PROGRAMA ODRŽAVANJA KOMUNALNE INFRASTRUKTURE 
NA PODRUČJU OPĆINE HLEBINE U 2024. GODINI,
· PROGRAM O IZMJENAMA I DOPUNAMA PROGRAMA GRAĐENJA KOMUNALNE INFRASTRUKTURE 
NA PODRUČJU OPĆINE HLEBINE  U 2024. GODINI,

[bookmark: _Hlk185233236](Programi i plan prilažu se zapisniku i čine njegov sastavni dio.)

TOČKA 3.

PROGRAM O NAMJENSKOM KORIŠTENJU SREDSTAVA NAKNADE ZA KONCESIJU ZA EKSPLOATACIJU MINERALNIH SIROVINA NA PODRUČJU OPĆINE HLEBINE ZA 2025. GODINU

Predsjednik: Molim gđu Kovaček za pojašnjenje.

Đurđica Kovaček: Sukladno Zakonu o rudarstvu i Uredbi o naknadi za koncesiju za eksploataciju mineralnih sirovina koja je stupila na snagu 1. srpnja 2024. godine,  namjenski dio uplate za eksploataciju miniranih sirovina mogu se utrošiti isključivo za provedbe projekata zaštite okoliša, provedbe projekata zaštite prirode, provedbe projekata zaštite kulturne baštine,  provedbe projekta zaštite povijesne baštine i građenja i održavanja komunalne infrastrukture na području jedinice lokalne samouprave. Za 2024. godinu sredstva su planirana u iznosu 17.900,00 eura, a utrošit će se za gradnju objekata komunalne infrastrukture tj. izgradnju pješačke staze. 

Predsjednik: Otvaram raspravu. Da li se netko javlja za riječ. Obzirom da ne Program o namjenskom korištenju sredstava naknade za koncesiju za eksploataciju mineralnih sirovina na području Općine Hlebine za 2024. godinu na usvajanje. Tko je za, protiv, suzdržan?

 (nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

Program o namjenskom korištenju sredstava naknade za koncesiju za eksploataciju mineralnih sirovina na području Općine Hlebine za 2024. godinu

(Program se prilaže Zapisniku i čine njegov sastavni dio.)

TOČKA 4.

PRORAČUN OPĆINE HLEBINE ZA 2025. GODINU I PROJEKCIJE ZA 2026. I 2027. GODINU

	Predsjednik: Molim gospođu Kovaček da u ime predlagatelja obrazloži prijedlog Proračuna Općine Hlebine za 2025. godinu i Projekcije za 2026. i 2027. godinu. 

	Đurđica Kovaček: U materijalima ste dobili Proračun Općine Hlebine za 2025. godinu i projekcije za 2026. i 2027. godinu. Donosi se na temelju članka 42. Zakona o proračunu  i članka 31. Statuta Općine Hlebine. Prihodi poslovanja planirani su u iznosu 1.800.000,00 era, a manjak sredstva planira se pokriti kreditnim zaduženjem koje iznosi 900.000,00 eura, o čemu će Vam više reći općinska načelnica. 
Prihodi se sastoje od  konta 61 Prihoda od poreza (Izvor 01 Opći prihodi i primici): 354.800,00 eura, 63 Pomoći iz inozemstva (darovnice) i od subjekata unutar općeg proračuna (Izvor 10 Opći prihodi i primici) 260.000,00 eura, konto 63 pomoći iz inozemstva (darovnice) i od subjekata unutar općeg proračuna (Izvor 50 pomoći): 943.200,00 eura, konto 64 Prihoda od imovine (Izvor 10 Opći prihodi i primici): 25.000,00 eura, (Izvor 40 Prihodi za posebne namjene): 105.00,00 eura, (Izvor 80 Namjenski prihod) 75.000,00 eura, konta 65 Prihoda od upravnih i administrativnih pristojbi, pristojbi po posebnim propisima i naknadama (Izvor 10 Opći prihodi i primici): 2.000,00 eura, (Izvor 40 Prihodi za posebne namjene) 34.000,00 eura, konto 68 Kazne upravne mjere i ostali prihodi: (Izvor 01 Općini prihodi i primici): 1.000,00 eura.

	Ukupni rashodi iznose 2.700.000,00 eura, a sastoje se od: 
Razdjel 001 Općinsko vijeće i općinski načelnik 219.700,00 eura,
Razdjel 002 Jedinstveni upravni odjel 134.100,00 eura,  
Razdjel 003 Društvene, socijalne i druge djelatnosti 212.200,00 eura,
Razdjel 004 Komunalno gospodarstvo  2.134.000,00 eura. 

	Predsjednik: Dajem riječ općinskoj načelnici.

Općinska načelnica: U 2025. godini predstoje nam velike investicije koje se u najvećem djelu odnose na gradnju objekata komunalne infrastrukture. Prijavom na mjeru 73.13 EU fonda, za izgradnju nerazvrstane ceste Ulica Matije Gupca do Komatnice (k.o. Hlebine) ostvarili smo mogućih 100 bodova i nalazimo se 5 na inicijalnoj listi. Primi smo Odluku o prihvaćanju projekta na iznos 603.197,50 eura. Predstoji nam potpisivanju Ugovora. Također u planu je gradnju škole u Hlebinama. Izdavanje dozvola je u tijeku, a županija će kandidirati projekt prijavama na natječaje. Općina Hlebine i Županija zajednički će financirati izgradnju škole, dok dvoranu i vanjske terene financira Ministarstvo. Za realizaciju ovog projekta općina će se trebati zadužiti stoga je u proračunu za 2025. godinu planirano kreditno zaduženje u iznosu od 900.000,00 eura. Jedan od većih zahvata i projekata planiran je uz galeriju tj. izgradnja interpretacijskog centa kojeg će kandidirati Županija i ujedno će biti nositelj projekta. Nastavljamo sa izgradnjom pješačke staze u Ulici Stjepana Radića, koja će zbog zakonskih odredbi trebati biti pješačko-biciklistička staza. U Gabajevoj Gredi ide postava pametne klupe, nastavak uređenja društvenog doma, proširenje vodoospkrbnog sustava.  Led rasvjeta na groblju Proširenje i dopuna rasvjetnih tijela led rasvjete. Zamjena stolarije (ulaznih vratiju) na mrtvačnici. Asfaltiranje nerazvrstanih cesta nakon aglomeracije.  

Predsjednik: Da li ima pitanja? Obzirom da nema dajem prijedlog Proračuna Općine Hlebine za 2025. i projekcije za 2026. i 2027. godinu na usvajanje. Tko je za, protiv, suzdržan?

(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

PRORAČUN OPĆINE HLEBINE ZA 2025. GODINU I PROJEKCIJE ZA 2026. I 2027. GODINU

(Proračun se prilaže zapisniku i čini njegov sastavni dio). 

TOČKA 5.

ODLUKA O IZVRŠAVANJU PRORAČUNA OPĆINE HLEBINE ZA 2025. GODINU

Predsjednik: Molim gospođu Kovaček da obrazloži prijedlog Odluke o izvršavanju Proračuna Općine Hlebine za 2025. godinu. 

Đurđica Kovaček: Odlukom o izvršavanju Proračuna Općine Hlebine za 2025. godinu uređuje se struktura prihoda i primitaka, te rashoda i izdataka, kao i način izvršavanja Proračuna Općine Hlebine za 2025. godinu i projekcija za 2026. i 2027. godinu, upravljanje javnim dugom te financijskom i nefinancijskom imovinom, prava i obveze korisnika Proračuna, pojedine ovlasti općinskog načelnika Općine Hlebine u izvršavanju Proračuna te druga pitanja u izvršavanju Proračuna, koji su podrobnije navedeni u Odluci. 

Predsjednik: Da li ima pitanja? Obzirom da nema dajem prijedlog Odluke o izvršavanju Proračuna Općine Hlebine za 2025. na usvajanje. Tko je za, protiv, suzdržan?

(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

ODLUKU O IZVRŠAVANJU PRORAČUNA OPĆINE HLEBINE ZA 2025. GODINU

(Odluka se prilaže zapisniku i čini njegov sastavni dio). 

TOČKA 6. 

PROGRAMI I PLAN:
- PROGRAM JAVNIH POTREBA U KULTURI NA PODRUČJU OPĆINE HLEBINE U 2025. GODINI, 
- PROGRAM UTROŠKA SREDSTAVA SPOMENIČKE RENTE NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U SPORTU NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U PREDŠKOLSKOM ODGOJU NA PODRUČJU OPĆINE HLEBINE  U 2025. GODINI,
· PLAN JAVNIH POTREBA U SOCIJALNOJ SKRBI NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U OSNOVNOM I SREDNJEM ŠKOLSTVU NA PODRUČJU 
· OPĆINE HLEBINE U 2025. GODINI,
· PROGRAM JAVNIH POTREBA U PROTUPOŽARNOJ I CIVILNOJ ZAŠTITI NA PODRUČJU 
· OPĆINE HLEBINE U 2025. GODINI,
· PROGRAM ODRŽAVANJA KOMUNALNE INFRASTRUKTURE NA PODRUČJU OPĆINE  HLEBINE U 2025. GODINI,
· PROGRAM GRAĐENJA KOMUNALNE INFRASTRUKTURE NA PODRUČJU OPĆINE HLEBINE U 2025. GODINI,
· PROGRAM O NAMJENSKOM KORIŠTENJU SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU ZA 2025. GODINU, 
· PROGRAM UTROŠKA SREDSTAVA ŠUMSKOG DOPRINOSA NA PODRUČJU OPĆINE HLEBINE U 2025. GODINI,
· PROGRAM O NAMJENSKOM KORIŠTENJU SREDSTAVA NAKNADE ZA PROMJENU NAMJENE POLJOPRIVREDNOG ZEMLJIŠTA U 2025. GODINI,
· PROGRAM UTROŠKA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE U 2025. GODINI NA PODRUČJU OPĆINE HLEBINE,
· [bookmark: _Hlk185237059]PROGRAM O NAMJENSKOM KORIŠTENJU SREDSTAVA NAKNADE ZA KONCESIJU ZA EKSPLOATACIJU MINERALNIH SIROVINA NA PODRUČJU OPĆINE HLEBINE ZA 2025. GODINU

	Predsjednik: Molim gospođu Kovaček da u ime predlagatelja obrazloži Programe javnih potreba i Plan Općine Hlebine za 2025. godinu.  

	Đurđica Kovaček: U materijalima za sjednicu primili ste prijedlog 13 Programa i jednog Plana. 

	U Programu javnih potreba u kulturi na području Općine Hlebine u 2025. godini utvrđuju se aktivnosti i djelatnosti u kulturi koje će se sufinancirati iz Proračuna Općine Hlebine za 2025. godinu.
	Javne potrebe u kulturi na području Općine  Hlebine ostvarivat će se,  financiranjem adaptacije i zahvata na sakralnim objektima  kulturne baštine i  poticanjem kulturnog stvaralaštva koje će pridonijeti razvitku i promicanju kulturnog života na području Općine. 

	Za javne potrebe ovog programa u Proračunu planirana su sredstva u svoti 10.000,00 eura rasporedit će se kako slijedi: 
1. za adaptaciju i građenje objekta Župe svete Katarine u svoti 7.000,00 eura,
2. za poticanja stvaralaštva i razvoja kulture u svoti 3.000,00 eura,

Programom utroška sredstava spomeničke rente na području Općine Hlebine u 2025. godini određuje se financiranje zaštite i očuvanja kulturnih dobara na području Općine Hlebine u 2025. godini.
	Sredstva spomeničke rente planirana su u Proračunu Općine Hlebine za 2025. godinu u ukupnom iznosu 10.00 eura. 
	Renta iz ovog Programa utrošit će se za zaštitu i očuvanje kulturnih dobara. 

	U Programu  javnih potreba u sportu na području Općine Hlebine u 2025. godini  utvrđuju se aktivnosti i djelatnosti u sportu od lokalnog značaja koje će se financirati iz Proračuna Općine Hlebine za 2025. godinu.
	Javne potrebe u sportu na području Općine Hlebine ostvarit će se kroz:
1. poticanje razvoja i promicanje sporta,
2. djelovanje sportskih udruga,
3. treninge, organiziranje i provođenje sportskih natjecanja, opće i posebne zaštite sportaša,
4. sportske pripreme, natjecanja te opća i posebna zdravstvena zaštita sportaša,
5. sportsko-rekreacijskim aktivnostima stanovništva.

	Za financiranje sportskih aktivnosti udruga iz ovog Programa, u Proračunu se planiraju sredstva u ukupnoj svoti 22.000,0 eura. Sredstva za financiranje aktivnosti udruga, udruge će ostvarivati temeljem provedenog javnog poziva. Sredstva za nabavu kapitalne opreme planiraju se u iznosu 4.000,00 eura.

	U Programu javnih potreba u predškolskom odgoju na području Općine Hlebine u 2025. godini utvrđuju se oblici i način provođenja predškolskog odgoja koji će se financirati iz Proračuna Općine Hlebine za 2025. godinu.
	Na osnovi elemenata standarda društvene brige o djeci predškolske dobi, javne potrebe u predškolskom odgoju ostvarivat će se: 
· [bookmark: _Hlk185237218]sufinanciranje boravka djece u Dječjem vrtiću „Leptirić“ Hlebine, 
· sufinanciranje boravka djece u COOR „Podravsko sunce“ Koprivnica, 
· osiguravanjem drugih uvjeta i poduzimanjem mjera kojima se unapređuje njega, odgoj i zaštita djece.
	Za ostvarivanje javnih potreba ovog Programa osiguravaju se sredstva u Proračunu u svoti 116.000,00 eura. 	 

Planom javnih potreba u socijalnoj skrbi na području Općine Hlebine u 2025. godini utvrđuje se način ostvarivanja javnih potreba u socijalnoj skrbi i financijska sredstva za njihovo provođenje.
Javne potrebe u socijalnoj skrbi ostvarivat će se:
· pomaganjem osobama i obiteljima kada se zbog nesposobnosti za rad, bolesti ili starosti nađu u stanju socijalne potrebe,
· socijalnim paketima,
· donacijama,
· dodjelom dječjih darova,
· sufinanciranjem prehrane učenika određenih kategorija,
· isplatom jednokratne novčane pomoći za novorođeno dijete,
· sufinanciranjem troškova stanovanja, 
· sufinanciranjem troškova ukopa.
Javne potrebe ostvarivat će se kroz rad:
· Općinskog vijeća Općine Hlebine,
· Socijalnog vijeća Općine Hlebine,
· Jedinstvenog upravnog odjela Općine Hlebine,
· Udruga invalida,
· Gradskog društva Crvenog križa Koprivnica,
· Kluba „Mariška“.
Za javne potrebe ovog Plana osiguravaju se sredstva u Proračunu Općine Hlebine za 2025. godinu u svoti  19.000,00 eura, a raspoređuju se za:
-	jednokratne novčane pomoći osobama u stanju socijalne potrebe i bolesti u svoti  1.000,00 eura,
-	za pomoć u naravi osobama i obiteljima u stanju socijalne potrebe u svoti 4.000,00 eura, 
-	troškove ukopa u svoti 500,00 eura,
-	troškove stanovanja u svoti 500,00 eura,
-	donacije humanitarnim organizacijama u svoti 8.000,00 eura,
-	dodjelu dječjih darova u svoti 3.000,00 eura,
-	jednokratne novčane naknade  za novorođeno dijete u svoti 2.000,00 eura.

	U Programu javnih potreba u osnovnom i srednjem školstvu na području Općine Hlebine u 2025. godini utvrđuju se javne potrebe u osnovnom i srednjem školstvu u 2025. godini na području Općine Hlebine, a za koje se sredstva osiguravaju u Proračunu Općine Hlebine za 2025. godinu.
· opremanje učionica, predmeta i programa potrebnom opremom za nastavu i nastavnim pomagalima,
· provođenje programa sportskih aktivnosti i škole plivanja,
· susrete, takmičenja, smotre,
· sufinanciranje nabave školskog pribora, radnog materijala i radnih bilježnica za učenike osnovnih škola i udžbenika za učenike srednjih škola,
· nagrade učenicima, 
· kapitalnim donacijama. 
	Za ostvarivanje javnih potreba iz ovog Programa u Proračunu se planiraju  sredstva u  ukupnoj svoti 10.000,00 eura.

	U Programu javnih potreba u protupožarnoj i civilnoj zaštiti na području Općine Hlebine u 2025. godini utvrđuju se javne potrebe u protupožarnoj i civilnoj zaštiti na području Općine Hlebine, a za koje su osigurana sredstva u Proračunu Općine Hlebine za 2025. godinu.

	Pod javnim potrebama u protupožarnoj i civilnoj zaštiti razumijeva se:
1. pravodobni izlazak dobrovoljnih vatrogasnih ekipa na požarište,
2. provođenje mjera zaštite od požara i dežurstava za vrijeme ljetnih mjeseci i žetve,
3. poduzimanje mjera zaštite od požara prilikom spaljivanja veće količine korova ili drugog poljoprivrednog otpada,
4. edukacija mlađih mještana i njihovo uključivanje u rad dobrovoljnih vatrogasnih društava,
5. održavanje natjecanja, obilježavanje godišnjica i promicanje rada dobrovoljnih vatrogasnih društava s područja Općine, 
6. upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće s ciljem sprječavanja, ublažavanja i otklanjanja posljedica katastrofe i veće nesreće.

Novčana sredstva predviđena Proračunom Općine Hlebine za 2025. godinu za rad Dobrovoljnog vatrogasnog društva, Vatrogasne zajednice Općina Hlebine i Koprivnički Bregi te Hrvatske gorske službe spašavanja – Stanice Koprivnica iznose 29.200,00 eura, te će se utrošiti  za redovnu djelatnost korisnika,  kupnju opreme, registraciju vatrogasnih vozila, održavanje natjecanja, izradu planskih dokumenata iz područja civilne zaštite i zaštite od požara i ostalo prema potrebi, a uplaćivat će se na IBAN-e korisnika putem doznaka. 

	U Programu utroška sredstava šumskog doprinosa na području Općine Hlebine u 2025. godini određuje se financiranje građenja komunalne infrastrukture u skladu sa Programom građenja komunalne infrastrukture na području Općine Hlebine u 2025. godini.
	Program obuhvaća sufinanciranje izgradnje sustava kanalizacije na području Općine Hlebine u svoti 7.000,00 eura.

	Programom održavanja komunalne infrastrukture na području Općine Hlebine u 2025. godini utvrđuje  se održavanje komunalne infrastrukture u 2025. godini na području Općine Hlebine za komunalne djelatnosti kojima se osigurava održavanje komunalne infrastrukture sukladno članku 22. stavku 1. Zakona o komunalnom gospodarstvu.
	Program se donosi radi osiguranja trajnog i kvalitetnog obavljanja komunalnih djelatnosti, osiguranja održavanja komunalne infrastrukture u stanju funkcionalne sposobnosti, osiguranja obavljanja komunalnih djelatnosti na načelima održivog razvoja kao i osiguranja javnosti rada.
	Program sadrži:
	- opis i opseg poslova održavanja komunalne infrastrukture s procjenom troškova po djelatnostima,
	- iskaz financijskih sredstava potrebnih za ostvarenje Programa,
	- izvore financiranja.
	Djelatnosti koje su predviđene Programom su: 
1. Održavanje javne rasvjete u iznosu 12.000,00 eura, 
2. Održavanje nerazvrstanih cesta u iznosu 26.500,00 eura,
3. Održavanje građevina javne odvodnje oborinskih  voda  u iznosu 1.500,00 eura,
4. Održavanje javnih zelenih površina u iznosu 20.000,00 eura,	      
5. Održavanje čistoće javnih površina u iznosu 5.000,00 eura, 
6. Održavanje groblja u iznosu 13.500,00 eura. 

· sredstva komunalne naknade u svoti 20.000,00 eura,
· sredstva grobne naknade u svoti 6.000,00 eura, 
· sredstva od zakupa, privremenog korištenja i dugogodišnjeg zakupa 
poljoprivrednog zemljišta u iznosu 24.490,00 eura,
· opći prihodi proračuna u iznosu  28.010,00 eura.

	 U Programu građenja komunalne infrastrukture na području Općine Hlebine u 2025. godini  utvrđuje se građenje komunalne infrastrukture na području Općine Hlebine. 
 	Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja  komunalne infrastrukture s naznakom izvora njihova financiranja.  
  	Gradnja objekata i uređaja komunalne infrastrukture i procijenjeni troškovi građenja  iz ovog Programa utvrđuju se objekte i uređaje komunalne infrastrukture (izgradnja nerazvrstane ceste Komatnica, izgradnja pješačke staze u Ulici Stjepana Radića, kupnja pametne klupe, kupnja opreme za mrtvačnicu, Rekonstrukcija nerazvrstanih cesta nakon završetka projekta aglomeracije i rekonstrukcija javne rasvjete i led rasvjeta ) u ukupnom iznosu 997.500,00 eura.  

	 Programom o namjenskom korištenju sredstava naknade za zadržavanje nezakonito izgrađenih zgrada u prostoru na području Općine Hlebine za 2025. godinu  određuje se namjensko korištenje sredstava naknade za zadržavanje nezakonito izgrađenih zgrada u prostoru iz postupka ozakonjenja nezakonito izgrađenih zgrada, za poboljšanje infrastrukturno nedovoljno opremljenih i neopremljenih naselja na području Općine Hlebine u 2025. godini.  
	Sredstva naknade planirana su u prihodima Proračuna Općine Hlebine za 2025. godinu u svoti 1.000,00 eura kuna, odnosno 30% od ukupnih sredstava ostvarenih od naknade koja pripadaju jedinicama lokalne samouprave na čijem se području nalaze nezakonito izgrađene zgrade.
	Sredstva naknade ovog Programa planiraju se utrošiti za gradnju vodno komunalne infrastrukture. 

	Programom o namjenskom korištenju sredstava naknade za promjenu namjene poljoprivrednog zemljišta u 2025. godini na području Općine Hlebine  određuje se namjensko korištenje sredstava naknade za promjenu namjene poljoprivrednog zemljišta na području Općine Hlebine) u 2025. godini.
	Sredstva naknade planirana su u prihodima Proračuna Općine Hlebine za 2025. godinu u iznosu 90,00 eura, odnosno 30% od ukupnih sredstava naknade koja pripadaju jedinicama lokalne samouprave na čijem se području poljoprivredno zemljište nalazi.
Sredstva naknade iz ovog Programa planiraju se utrošiti za privođenje funkciji i povećanje vrijednosti poljoprivrednog zemljišta na području Općine Hlebine. 

	Programom utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2025. godini na području Općine Hlebine utvrđuje se namjena korištenja i kontrola utroška sredstava od  zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2025. godini na području Općine Hlebine  koja su prihod Proračuna Općine Hlebine za 2025. godinu na čijem području se poljoprivredno zemljište nalazi.
Sredstva su u prihodima Proračuna planirana u iznosu 28.990,00 eura, odnosno 65% od ukupnih sredstava ostvarenih od zakupa koja pripadaju jedinicama lokalne samouprave na čijem se području poljoprivredno zemljište nalazi.
Sredstva iz ovog Programa planiraju se utrošiti za:
· sanaciju nerazvrstanih cesta u svoti 28.490,00 eura,
· podmirenje troškova postupka u sređivanju imovinsko – pravnih odnosa i provođenja Programa raspolaganja poljoprivrednim zemljištem u svoti 500,00 eura.

Programom o namjenskom korištenju sredstava naknade za koncesiju za eksploataciju mineralnih sirovina na području Općine Hlebine za 2025. godinu određuje se namjensko korištenje sredstava naknade za koncesiju za eksploataciju mineralnih sirovina iz namjenskog dijela naknade za pridobivenu količinu mineralnih sirovina. Sredstva naknade planirana su u prihodima Proračuna Općine Hlebine za 2025. godinu u svoti od 75.000,00 eura. Sredstva naknade iz ovog Programa utrošit će se  za gradnju  objekata  komunalne infrastrukture.

Predsjednik: Otvaram raspravu. Da li se netko javlja za riječ. Obzirom da ne dajem Programe i Plana na usvajanje. Tko je za, protiv, suzdržan?

 (nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 
	
· PROGRAM JAVNIH POTREBA U KULTURI NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U SPORTU NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U PREDŠKOLSKOM ODGOJU 
NA PODRUČJU OPĆINE HLEBINE  U 2025. GODINI,
· PLAN JAVNIH POTREBA U SOCIJALNOJ SKRBI NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U OSNOVNOM I SREDNJEM ŠKOLSTVU 
NA PODRUČJU OPĆINE HLEBINE U 2025. GODINI,
· PROGRAM JAVNIH POTREBA U PROTUPOŽARNOJ I CIVILNOJ ZAŠTITI 
NA PODRUČJU OPĆINE HLEBINE U 2025. GODINI,
· PROGRAM UTROŠKA SREDSTAVA ŠUMSKOG DOPRINOSA 
NA PODRUČJU OPĆINE HLEBINE U 2025. GODINI,
· PROGRAM ODRŽAVANJA KOMUNALNE INFRASTRUKTURE NA PODRUČJU
OPĆINE  HLEBINE U 2025. GODINI,
· PROGRAM GRAĐENJA KOMUNALNE INFRASTRUKTURE NA PODRUČJU 
OPĆINE HLEBINE U 2025. GODINI,
· PROGRAM O NAMJENSKOM KORIŠTENJU SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU ZA 2025. GODINU,
· PROGRAM UTROŠKA SREDSTAVA VODNOG DOPRINOSA NA PODRUČJU 
OPĆINE HLEBINE U 2025. GODINI,
· PROGRAM O NAMJENSKOM KORIŠTENJU SREDSTAVA NAKNADE ZA PROMJENU NAMJENE POLJOPRIVREDNOG ZEMLJIŠTA U 2025. GODINI,
· PROGRAMOM UTROŠKA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE 
U 2025. GODINI NA PODRUČJU OPĆINE HLEBINE,
· PROGRAMOM UTROŠKA SREDSTAVA SPOMENIČKE RENTE NA PODRUČJU 
OPĆINE HLEBINE U 2025. GODINI, 
-	PROGRAM O NAMJENSKOM KORIŠTENJU SREDSTAVA NAKNADE ZA KONCESIJU ZA EKSPLOATACIJU MINERALNIH SIROVINA NA PODRUČJU OPĆINE HLEBINE ZA 2025. GODINU.

	(Programi i Plan prilažu se zapisniku i čine njegov sastavni dio).

TOČKA 7.

ODLUKA O RASPOREĐIVANJU SREDSTAVA ZA REDOVITO GODIŠNJE FINANCIRANJE POLIITČKIH STRANAKA I NEZAVISNIH VIJEĆNIKA ZASTUPLENIH U OPĆINSKOM VIJEĆU OPĆINE HLEBINE ZA 2025. GODINU

	Predsjednik: Molim gospođu Kovaček da u ime predlagatelja obrazloži prijedlog Odluke.

	Đurđica Kovaček: Odlukom o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine za 2025. godinu raspoređuju se sredstva iz Proračuna Općine Hlebine za 2025. godinu (za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine za 2025. godinu. Sredstva planirana u Proračunu za redovito godišnje financiranje političkih stranaka i nezavisnih vijećnika zastupljenih u Općinskom vijeću iznose 1.296,00 eura. Osigurana sredstva raspoređuju se na način da se utvrdi jednaki iznos sredstava za svakog člana u Općinskom vijeću, tako da pojedinoj političkoj stranci koja je bila predlagatelj liste, odnosno listi grupe birača pripadaju sredstva razmjerna broju dobivenih mjesta članova u Općinskom vijeću, a prema konačnim rezultatima  izbora za članove Općinskog vijeća. Sukladno navedenom političkim stranka i nezavisnim vijećnicima iznos sredstava za svakog člana u Općinskom vijeću utvrđuje se u mjesečnoj svoti od 12,00 eura, tako da se pojedinoj političkoj stranci raspoređuju sredstva razmjerno broju njenih članova u Općinskom vijeću, odnosno nezavisnim vijećnicima, a kako slijedi:

· HRVATSKA DEMOKRATSKA ZAJEDNICA – HDZ, 	                  	       	4 člana  	 48,00 eura,
· MREŽA NEZAVISNIH LISTA – MREŽA,                                       	       		 1 članica   	 12,00 eura,
· HRVATSKA SOCIJALNO-LIBERALNA STRANKA –  HSLS,            			1 članica              12,00 eura, 
· SOCIJALDEMOKRATSKA PARTIJA HRVATSKE - SDP,                       		1 član	                12,00 eura, 
· SANJA SIVAC – NEZAVISNA VIJEĆNICA,                                    			1 članica               12,00 eura,
· TIHOMIR ŽELIMORSKI – NEZAVISNI VIJEĆNIK,                          			1 član                    12,00 eura.
	  
	Raspoređena sredstva za redovito godišnje financiranje doznačuju se na žiro-račun političke stranke, odnosno na poseban račun nezavisnog vijećnika, tromjesečno, u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata. Nezavisni vijećnici mogu se odreći prava na redovito godišnje financiranje iz Proračuna dostavom pisane izjave Općinskom vijeću. Dana izjava ne može se povući.  U slučaju nezavisni vijećnik nema pravo na financiranje iz Proračuna do isteka proračunske godine, a financijska sredstva koja pripadaju nezavisnom vijećniku ostaju u Proračunu. Ukoliko se do kraja 2025. godine izmijeni sastav Općinskog vijeća, sredstva raspoređena ovom Odlukom neće se preraspodijeliti. 

	Predsjednik: Da li ima pitanja. Obzirom da nema dajem Prijedlog Odluke na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

O D L U K U
 o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Hlebine za 2025. godinu. 

	(Odluka se prilaže Zapisniku i čini njegov sastavni dio.)

TOČKA 8.

ANALIZA STANJA SUSTAVA CIVILNE ZAŠTITE NA PODRUČJU OPĆINE HLEBINE U 2024. GODINI

Predsjednik: Molim gospođu Kovaček da u ime predlagatelja obrazloži Analizu stanja sustava civilne zaštite na području Općine Hlebine u 2024. godini. 

[bookmark: _Hlk500239868]Đurđica Kovaček: Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja. Općina Hlebine obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite. Člankom 17. stavak 1. Zakona o sustavu civilne zaštite  definirano je da predstavničko tijelo na prijedlog izvršnog tijela  jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.  U Analizama podrobnije je dato obrazloženje za važnije sastavnice sustava civilne zaštite i njihovo stanje, planski dokumenti, evidencija operativnih snaga sustava civilne zaštite, operativne snage sustava civilne zaštite na području Općine, ostali sudionici sustava civilne zaštite, kapaciteti za zbrinjavanje i drugi objekti za sklanjanje, analiza financiranja sustava civilne zaštite u 2024. godini, te zaključka temeljem kojeg zaključujemo da  trenutno ustrojeni sustav civilne zaštite na području Općine Hlebine omogućava izvršavanje zadaća u sustavu civilne zaštite.

Predsjednik: Otvaram raspravu. Da li ima pitanja. Obzirom da nema dajem Analizu sustava zaštite i spašavanja za 2024. godinu na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

ANALIZU SUSTAVA ZAŠTITE I SPAŠAVANJA
NA PODRUČJU OPĆINE HLEBINE U 2024. GODINI

(Analiza se prilaže Zapisniku i čini njegov sastavni dio). 


TOČKA 9.
PLAN RAZVOJA SUSTAVA CIVILNE  ZAŠTITE NA PODRUČJU OPĆINE HLEBINE 
ZA 2026. GODINU S TROGODIŠNJIM FINANCIJSKIM UČINCIMA

Predsjednik: Molim gospođu Kovaček da u ime predlagatelja obrazloži Plan razvoja sustava civilne zaštite na području Općine Hlebine u 2026. godini. 

Đurđica Kovaček: Člankom 17. stavak 1. Zakona o sustavu civilne zaštite definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine. Na temelju Analize o stanju sustava civilne zaštite na području Općine Hlebine za 2024. godinu i Smjernica za organizaciju i razvoj sustava civilne zaštite na području Općine Hlebine za vremensko razdoblje od 2024. do 2027. godine, donosi se Plan razvoja sustava civilne zaštite na području Općine Hlebine za 2025. godinu s financijskim učincima za trogodišnje razdoblje. 
Općina Hlebine osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite 
[bookmark: _Hlk56670875]Općina Hlebine dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Koprivničko križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, sukladno Pravilniku o vođenju  evidencija pripadnika operativnih snaga sustava civilne zaštite I Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati, Pripremiti i održati vježbu operativnih snaga sustava civilne zaštite. U cilju spremnosti i brzog djelovanja vatrogasna društva za 2023.god. u planiran su aktivnosti koje je potrebno provoditi. Isto tako u Planu su navedeni planovi GDCK I HGSS Koprivnica, zadaće koordinatora, popis pravnih osoba od interesa za sustav civilne zaštite, uspostava sustava uzbunjivanja, financiranje sustava civilne zaštite, te zaključak kojim se zaključuje da je potrebno nastaviti aktivni rad u usklađenju i unaprjeđenju sustava civilne zaštite Općine Hlebine. 

Predsjednik: Otvaram raspravu. Da li ima pitanja. Obzirom da nema dajem Plan  sustava civilne zaštite na području Općine Hlebine za 2025. godinu s trogodišnjim financijskim učincima na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

PLAN  RAZVOJA SUSTAVA CIVILNE ZAŠTITE
NA PODRUČJU OPĆINE HLEBINE ZA 2025. GODINU S TROGODIŠNJIM FINANCIJSKIM UČINCIMA

(Plan se prilaže Zapisniku i čini njegov sastavni dio). 


TOČKA 10. 

DONOŠENJE ODLUKE O PRIHVAĆANJU PONUDE ZA PRODAJU NEKRETNINA U VLASNIŠTVU OPĆINE HLEBINE

Predsjednik: Dajem riječ pročelniku. 

Pročelnik: Na Odluke o raspisivanju natječaja za prodaju nekretnina u vlasništvu Općine Hlebine i imenovanju povjerenstva za provođenje javnog natječaja za prodaju nekretnina u vlasništvu Općine Hlebine, općinska načelnica Općine Hlebine raspisala je javni natječaj za prodaju nekretnina u vlasništvu Općine Hlebine    u k.o. Hlebine i to 6931/9, 6931/7 i 6932/8. Ukupna površina iznosi 2859 m2, a početna cijena iznosila je 1.430,00 eura. Na natječaj je pristigla jedna ponuda i to ponuditelja Igma d.o.o. Koprivnica. Ponuđena cijena za navedenu površinu iznosu 30.972,00 eura. 

Općinska načelnica: Predlažem da prihvatimo ponudu.

Predsjednik: Otvaram raspravu. Da li ima pitanja i da li se netko javlja za riječ. Obzirom da ne, predlažem da glasujemo za donošenje Odluke o prihvaćanju ponude za prodaju nekretnina u vlasništvu Općine Hlebine. 

(nakon glasovanja)

[bookmark: _Hlk190774676]Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

ODLUKU
 O PRIHVAĆANJU PONUDE ZA PRODAJU NEKRETNINA U VLASNIŠTVU OPĆINE HLEBINE

(Odluka se prilaže Zapisniku i čini njegov sastavni dio). 


TOČKA 10.

R A Z N O


1. Prijedlog za povećanje koeficijenta izgrađenosti građevinskog područja


Općinska načelnica: Za potrebe izgradnje društvenih sadržaja Županija Koprivničko-križevačka izrazila je da postoji mogućnost dogradnje Galerije naivne umjetnosti  Hlebine, na adresi Trg Ivana Generalića 15, Hlebine, k.č.br. 32, k.o. Hlebine, no  prije toga  potrebno je izvršiti promjenu izgrađenosti čiji koeficijent sada iznosi 0,23. Prijedlog je da koeficijent iznosi  0,5 izgrađenosti. No mi uvijek možemo staviti i više, pa predlažem da to bude 0,6.

Valentino Štefanek: Šta to točno znači. 

Pročelnik: To su ključni parametri za gradnju zgrade, tj. koeficijent izgrađenosti je udio tlocrtne površine zgrade u odnosu na površinu čestice. Koeficijent izgrađenosti važan je čimbenik kod izrade prostornog plana, a obzirom da smo u izradi istog koeficijent će biti ugrađen u plan. 

Predsjednik: Da li se netko javlja za riječ. Obzirom da ne, dajem prijedlog za povećanje koeficijenta izgrađenosti na 0,6 na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

Z A K L J U Č A K

o utvrđivanju koeficijenta izgrađenosti 0,6

(Zaključak se prilaže Zapisniku i čini njegov sastavni dio)

2. Odluka o davanju prethodne suglasnosti o davanju prethodne suglasnosti na 
    Opće uvjete isporuke   usluge ukopa pokojnika unutar groblja na području Općine Hlebine

Pročelnik: Na temelju članka 30. stavka 2. Zakona o komunalnom gospodarstvu Isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu s ovim Zakonom i propisima donesenim na temelju ovoga Zakona te u skladu s posebnim propisima donosi opće uvjete isporuke komunalne usluge i sklapa s korisnikom komunalne usluge ugovor o isporuci komunalne usluge.
Opće uvjete donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.  Općim uvjetima utvrđuju se uvjeti pružanja odnosno korištenja komunalne usluge,  međusobna prava i obveze isporučitelja i korisnika komunalne usluge i način mjerenja, obračuna i plaćanja isporučene komunalne usluge.
Isporučitelju komunalne usluge - trgovačko društvo DRAVA KOM d.o.o. iz Virja, Novigradska 67, OIB: 76436491875, kojemu je povjereno obavljanje komunalne djelatnosti ukopa pokojnika na grobljima na području Općine Hlebine podnio je zahtjev za davanju prethodne suglasnosti na Opće uvjete isporuke usluge ukopa pokojnika unutar groblja na području Općine Hlebine. 

Općinska načelnica: Ta temelju javnog natječaja koji je raspisao Drava Kom d.o.o. za ukop pokojnika unutar groblja na području Općine Hlebine zaprimljene su dvije ponude i to ponuđača Pogrebne usluge Suhan i 5P Internacional. Cjenik je propisao Drava Kom d.o.o. te ponuđači sklapaju ugovor o navedenoj usluzi sa Drava Kom koji ujedno vrši i naplatu izvršene usluge. 

Predsjednik: Da li se netko javlja za riječ. Obzirom da ne, dajem Opće uvjete isporuke usluge ukopa pokojnika unutar groblja na području Općine Hlebine na usvajanje. Tko je za, protiv, suzdržan?

[bookmark: _Hlk190778599](nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

Odluka o davanju prethodne suglasnosti o davanju prethodne suglasnosti na
Opće uvjete isporuke usluge ukopa pokojnika unutar groblja na području Općine Hlebine

(Odluka se prilaže Zapisniku i čini njegov sastavni dio)

3. Nagrada za liječnika 

	Općinska načelnica: Kao što čuli i vidjeli u medijima naš liječnik opće prakse dr. Mansour El Bahtity primio je diplomu za osobit doprinos medicinskoj znanosti i zdravstvu koja je dodijeljena u povodu obilježavanja 150. obljetnice Hrvatskoga liječničkog zbora. Predlažem da simboličnom novčanom nagradom za doprinos u zdravstvu,  požrtvovnom, predanom i nesebičnom radu u Ambulanti obiteljske medicine u Hlebinama.

	Radmila Kolarek: Bilo bi to lijepa gesta. Obzirom da ga je podržala komora trebali bi svakako i mi.

	Valentino Štefanek: Obzirom na to koliko je zadužio naše mjesto i mještane, i nakon što je otišao službeno u mirovinu, a radi jer nema zamjene, slažem se da ga treba nagraditi. 

	Marija Zlatar: Svakako. Ima svoj način rada koji možda ne podržavam, ali ga poštujem. Osobno nikad nisam imala problema sa njim. 

	Predsjednik: Da li se slažete da to nagrada u visini 1.000,00 eura. Imali netko drugačiji prijedlog. Obzirom da ne, dajem na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

O D L U K U

o isplati novčane nagrade liječniku opće prakse dr. Mansouru El Bahtitiyu

(Odluka se prilaže Zapisniku i čini njegov sastavni dio)
[bookmark: _GoBack]
3. Određivanje godišnje naknade za korištenje prostora u vlasništvu jedinica lokalne samouprave za potrebe NP-BBI Programa

Općinska načelnica: Nastavno na Odluku o zakupu i kupoprodaji poslovnog prostora u vlasništvu Općine Hlebine koju je donijelo općinsko vijeće na 29. sjednici a vezano je uz utvrđivanje zakupa za telekomunikacijsku i drugu informacijska djelatnost  dostavljeno nam je obrazloženje. NP-BBI je usmjeren u izgradnju nacionalne agregacijske širokopojasne infrastrukture sljedeće generacije (engl. Next Generation Network) koja će širokopojasni prijenos velikih brzina u ruralnim i suburbanim sredinama u kojima ne postoji komercijalni interes.  
Cilj je potaknuti razvoj i postići socioekonomske učinke u navedenim krajevima. Vlada je temeljem Zakon o strateškim investicijskim projektima uvrstila ovaj projekt na listu strateških projekata te se uskoro očekuje donošenje odluke Vlade kojom bi projekt i stekao status strateškog projekta. Izgradnja agregacijske infrastrukture unutar Programa temeljit će se na implementaciji pasivnih svjetlovodnih kabela s većim brojem neosvijetljenih niti (engl. dark fibre), te na implementaciji odgovarajućih infrastrukturno opremljenih prostora za smještaj opreme (kolokacijskih prostora) u čvorovima agregacijske infrastrukture, kao mjestima grananja i terminacije svjetlovodnih kabela agregacijske infrastrukture. Dodatni cilj je ostvarivanje infrastrukturnih preduvjeta za povezivanje ciljanih javnih korisnika na širokopojasnu infrastrukturu sljedeće generacije. OIV u sklopu NP-BBI ima ulogu nositelja tehničke provedbe Programa te će biti zadužen za poslove izgradnje, održavanja i upravljanja agregacijskom infrastrukturom širokopojasnog pristupa. Izgrađena infrastruktura bit će od nacionalnog interesa i u vlasništvu države. OIV neće biti aktivan na maloprodajnoj razini i neće generirati dobit u sklopu programa. Sav višak prihoda će se dodatno investirati u Program. Program u operativnoj fazi mora biti samoodrživ te nam je jako važno da operativni troškovi mreže kada bude izgrađena i ponuđena na tržištu budu što niži. Značajan udio operativnih troškova predstavlja i trošak korištenja tehničkih prostora za smještaj agregacijskih čvorova u kojima će biti smještena oprema operatora korisnika. S obzirom na sve navedeno, te provedenih financijskih analiza kojima se utvrđivala održivost Programa, došlo se do ciljanog iznosa godišnje naknade za korištenje prostora u iznosu od 254,88 EUR. Cilj je da navedena naknada bude jedinstvena za sve ugovore koji će se potpisivati sa jedinicama lokalne samouprave.
Iz navedenog proizlazi da ili ćemo prihvatiti njihovu ponudu koja je ista za sve davatelje prostora, ili postoji mogućnost da ostanemo bez širokopojasne infrastrukture sljedeće generacije. 

(nakon rasprave)

Jednoglasno zaključeno da će se obzirom da se radi o projektu koji je Vlada RH uvrstila na listu strateških projekata iznos godišnje naknade za prostor iznad pošte za smještaj telekomunikacijske oprema iznosi 254,88 eura. 

4. Đurđica Kovaček: Nastavno na zamolbu gospođe Šimpović za financiranje ukupnog iznosa dječjeg vrtića za dvoje djece polaznike vrtića u Hlebinama, dostavljena je dokumentacija iz koju su razvidna primanja koja ostvaruje obitelj. 

	(nakon rasprave)

Jednoglasno zaključeno da će Općina Hlebine sufinancirati roditeljski udio u boravku djece u vrtiću Leptirić Hlebine zaključno do 1. rujna 2025. godine. 

(Odluka se prilaže Zapisniku i čini njegov sastavni dio). 

5. Božićnica za studente

[bookmark: _Hlk190847643]Đurđica Kovaček: Primili smo zamolbu Veleučilišta u Križevcima kojom se obraćaju Općini Hlebine za financijsku podršku učenice Katarine Belec za sudjelovanje na Međunarodnom natjecanju u ocjenjivanju goveda koje će se održati u Parizu od 24.-27. veljače 2025. godine.

	(nakon rasprave)

Jednoglasno zaključeno da se Veleučilištu u Križevcima za učenicu Katarinu Belec odobri iznos od 300,00 eura za sudjelovanje na Međunarodnom natjecanju u ocjenjivanju goveda koje će se održati u Parizu od 24.-27. veljače 2025. godine.

6. Općinska načelnica: Drage moji, dragi moji, na kraju ove godine želim Vam svima zahvaliti na izrazito lijepoj suradnji, te vama i vašim obiteljima zaželjeti sretan i blagoslovljen Božić i Novu godinu. 


Predsjednik: Pridružujem se čestiti općinske načelnice i zahvaljujem na suradnji. 

	Sjednica Općinskog vijeća Općine Hlebine završena je u 19:00 sati. 

